Rayîrê Bulvarî yê Colemêrgî de saetanê şewe de wextê trafîkî de mabênê polîsan û 2 hemwelatîyan de nîqaş qewimîya. Polîsan çekê xo vetî û Remzî Duman û Metîn Oztunç ser o guleyî verdayî. Polîsan wird hemwelatîyî zî linganê xo ra birîndar kerdî
Dumano ke wedarîya nêweşxane da zanayene ke nîqaş trafîkî ra qewimîya û wina behsê serebûtî kerd: ''Ma merkezê şaristanî de verê trafîkî de pabeyê embazan bîyî. Wexto ke embazê mi waşt ke cinuşa wesayîtî polîso ke pey ra ame korna cinit. Polîs wesayîtî ra ame war û pêma heqaretan kerd. A hele polîsî çeka xo vete û guleyî verdayî ma ser.''
Dumanî ard ziwan ke ê do gerreyê polîsan bikerê.
30ê teşrîna peyêne de zî polîsan 3 ciwanî dabi guleyan ver û netîce de domano 16 serre Ozcan Erbaş merdbi.
